मतदाताओं के नाम जोड़ने में लापरवाही नहीं होगी बर्दाश्त
उनियारा | एसडीएमकार्यालय में एडीएम लोकेश गौत्तम की अध्यक्षता में बीएलओ, पर्यवेक्षकों की बैठक आयोजित की गई। एडीएम लोकेश गौत्तम ने 9 मार्च तक पचास प्रतिशत 18-19 वर्ष के मतदाताओं के नाम जोडने के निर्देश दिए। उन्होंने कहा कि इस कार्य में लापरवाही बर्दाश्त नहीं की जाएगी। उन्होंने कहा कि 18 वर्ष पूर्ण करने वाले मतदाताओं के नाम जोडऩे के लिए बीएलओ घर घर जाकर सर्वे करें। एडीएम गौत्तम ने कहा कि जो भी गाडियां लुहार तीन महीने तक एक ही जगह पर रह रहे है, उनका पटवारी से सर्वे करवाकर नाम जोडऩे की कार्यवाही की जाए। उन्होंने महिला मतदाताओं के नाम उनके परिजनों, पति के कागजातों के आधार पर जोडऩे के निर्देश दिए। बैठक में एडीएम ने कहा कि जो फोटो नहीं देने में आनाकानी करें तो उनके दस्तावेज लेकर नाम जोडऩे की प्रक्रिया शुरू करें एवं फोटो बाद में ले लिया जाए। इस बैठक में कई बीएलओ ने अपनी अपनीे समस्या बताई, जिसका एडीएम गौत्तम ने निराकरण किया। इस अवसर पर कार्यवाही एसडीएम रवि वर्मा, तहसीलदार आमोद कुमार माथुर, विकास अधिकारी शिशु पोसवाल, नायब तहसीलदार बनेठा भजनलाल मीणा, नायब तहसीलदार उनियारा बद्रीलाल कोली, चुनाव प्रभारी हेमन्त कुमार जांगिड़, गिरदावर राजेशनारायण जोशी, राधेश्याम नागर, देवनारायण गुर्जर, महावीरप्रसाद चौधरी, पुरुषोत्तम सहित बीएलओ पर्यवेक्षक उपस्थित थे।
व्याख्याताने स्कूल विकास के लिए 10 हजार रुपए दिए
दूनी| कस्बेके राउमावि में व्याख्याता के पद पर कार्यरत अध्यापक का सेवानिवृत्ति के अवसर पर व्याख्याता ने विद्यालय को 10 हजार रुपए सहायता राशि विद्यालय विकास के लिए दी है। कस्बे के राउमावि में कार्यरत हिन्दी व्याख्याता प्रकाशचन्द्र मीणा का सोमवार को सेवानिवृत्ति हुई। सेवानिवृत्ति के अवसर पर व्याख्याता ने विद्यालय विकास के लिए 10 हजार रुपए सहायता राशि दी है। इसी प्रकार स्वच्छता कार्यक्रम में जिले में एकमात्र पुरस्कार करने वाली स्वच्छता पुरस्कार की राशि 50 हजार रुपए को विकास कार्यों पर खर्च किया जाएगा।
झिलायमें निशुल्क नाक-कान-गला रोग शिविर आयोजित
झिलाय| झिलायमें सोमवार को एक हॉस्पिटल के तत्वावधान में खिडगी रोड स्थित नर्मदा गार्डन में निशुल्क नाक, कान, गला रोग शिविर हुआ। सोमवार को निजी हॉस्पिटल के विशेषज्ञ डॉ. दीपांशु गुरनानी डॉ. अंकित विजय टीम की टीम ने शिविर में 60 मरीजों की जांच की गई।
hin_Deva hin_Deva hin_Deva hin_Deva hin_Deva hin_Deva